แบงก์บัวหลวงจ่ายปันผลเต็ม 1.14หมื่นล้าน
แบงก์กรุงเทพควัก 11,453 ล้าน จ่ายปันผลงวดปี 2554 เตรียมจ่ายอีก 4 บาท/หุ้น 8 พ.ค.นี้
14 เม.ย. 2555

แบงก์กรุงเทพควัก 11,453 ล้าน จ่ายปันผลงวดปี 2554 เตรียมจ่ายอีก 4 บาท/หุ้น 8 พ.ค.นี้
ที่ประชุมผู้ถือหุ้นสามัญประจำปีธนาคารกรุงเทพ มีมติอนุมัติการจัดสรรกำไรและการจ่ายเงินปันผลประจำปี 2554 ดังนี้ 1.จัดสรรเป็นสำรองตามกฎหมายรวมจำนวน 1,000 ล้านบาท
2.จัดสรรเป็นเงินสำรองทั่วไปรวมจำนวน 5,000 บาท
3.จ่ายเงินปันผลประจำปี 2554 สำหรับหุ้นสามัญในอัตราหุ้นละ 6 บาท รวมเป็นเงินทั้งสิ้น 11,453 ล้านบาท คิดเป็นอัตราส่วนเงินปันผลต่อกำไรสุทธิ 41.44%
เนื่องจากธนาคารได้จ่ายเงินปันผลระหว่างกาลไปแล้ว ในอัตราหุ้นละ 2 บาท เมื่อวันที่ 23 ก.ย. 2554 จึงจะจ่ายเงินปันผลงวดสุดท้ายอีกในอัตราหุ้นละ 4 บาท ในวันที่ 8 พ.ค.นี้ โดยกำหนดรายชื่อผู้ถือหุ้นที่มีสิทธิรับเงินปันผลในวันที่ 23 เม.ย. 2555 และให้รวบรวมรายชื่อตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ. 2535 ที่แก้ไขเพิ่มเติม โดยวิธีการปิดสมุดทะเบียนพักการโอนหุ้นในวันที่ 24 เม.ย. 2555
ทั้งนี้ เงินกำไรที่นำมาจัดสรรเงินปันผลในครั้งนี้ เป็นกำไรในส่วนที่ธนาคารเสียภาษีเงินได้นิติบุคคล โดยจัดสรรจากกำไรสุทธิที่เสียภาษีเงินได้นิติบุคคลในอัตราสูงสุดลดลงมาตามลำดับ